**Lapsipolitiikan hyviä käytäntöjä koskeva pyyntö**

**Lapsissa on tulevaisuutemme.**

Ryhmämme käynnisti kansainvälisenä lasten päivänä 20. marraskuuta 2020 yhteistyössä Foundation for European Progressive Studies (FEPS) ‑säätiön kanssa [**lasten unionia** **koskevan vetoomuksen**](https://towards-a-child-union.formstack.com/forms/call4childunion),jonka yleisenä tavoitteena on torjua lasten puutteellisia oloja ja edistää kaikkien lasten yhtäläisiä mahdollisuuksia EU:ssa seuraavien toimenpiteiden avulla:

* Saatetaan eurooppalainen lapsitakuu nopeasti voimaan.
* Kehitetään eurooppalaisten lasten rahoitusekosysteemi, jonka lähtökohtana on Next Generation EU ‑elpymisvälineen rahoituksen asianmukainen suunnittelu.
* Taataan kaikille yhtäläinen mahdollisuus laadukkaaseen ja osallistavaan varhaiskasvatukseen ja hoivaan.

Vetoomuksen allekirjoittajiin kuuluu paikallis- ja alueviranomaisia, Euroopan parlamentin jäseniä, kansallisia parlamentaarikkoja, tutkijoita, alan toimijoita ja yksityisiä kansalaisia.

Olemme kaikki tietoisia siitä, että lasten tilanne Euroopan unionissa on heikentynyt erityisen paljon covid-19-pandemian vuoksi. Nopeisiin toimiin ryhtyminen on yksi poliittisen puolueryhmittymämme keskeisistä poliittisista vaatimuksista.

Hiljattain hyväksytyssä Euroopan sosiaalisten oikeuksien pilarin täytäntöönpanoa koskevassa toimintasuunnitelmassa todetaan, että vuoteen 2030 mennessä on tarkoitus saada 15 miljoonaa ihmistä pois köyhyyden ja sosiaalisen syrjäytymisen piiristä ja että heistä vähintään viiden miljoonan olisi oltava lapsia. Tätä varten jäsenvaltioita, joissa on eniten köyhiä lapsia, pyydetään investoimaan vähintään 25 prosenttia saamistaan ESR+‑rahastovaroista köyhyyden ja sosiaalisen syrjäytymisen torjuntaan ja osoittamaan tästä summasta viisi prosenttia lasten köyhyyden vastaisiin toimiin. Nähtäväksi jää, hyväksyykö neuvosto tämän ehdotuksen.

Siksi haluaisimme toteuttaa vuonna 2021 lasten unionia tukevan poliittisen ja viestintäkampanjan Teidän toimintanne ja tukenne avulla. Olette parhaita lähettiläitämme, sillä toimitte eturintamassa toteuttamassa lasten etua edistäviä toimintapolitiikkoja kentällä. Siksi haluaisimme pyytää Teitä jakamaan hyviä käytäntöjänne lapsipolitiikan alalla.

Hyvät käytäntönne voivat liittyä esimerkiksi seuraaviin asioihin: julkisten lastenhoitopalvelujen saatavuuden takaaminen ja laajentaminen, epäsuotuisassa asemassa olevien lasten osallistumista koskevien erityistoimien aktivoiminen, lasten oikeuksien ja lakimääräisten etuuksien varmistaminen, perustulon tarjoaminen lapsille tai lapsia hyödyttävät tulonsiirtojärjestelmät, 2000-luvun taitoja kaikille lapsille edistävien osallistavien oppimistuloksien, opetussuunnitelmien ja oppimisympäristöjen edistäminen, opettajia ja henkilöstöä muutoksen edistäjinä suosivien pedagogisten hankkeiden tukeminen, vanhempien ja yhteisöjen demokraattisen oppimiseen osallistumisen edistäminen.

**Voitte osallistua**

**i) toimittamalla meille noin 800 sanan pituisen tekstin, jossa kerrotte kunnassanne/alueellanne toteutetuista lastenhoitopolitiikoista ja omista poliittisista näkemyksistänne liittyen siihen, miksi lastenhoitopolitiikat ovat tärkeitä** (voitte lähettää meille tekstin lisäksi mielellään myös kuvia ja videoita);

ja/tai

**ii) vastaamalla kyselyyn täällä.**

Pyydämme osallistumaan huhtikuun 2021 loppuun mennessä.

**Jos Teillä on kysyttävää, odotamme viestiänne osoitteessa** **PES-Group@cor.europa.eu**.

**KYSELYLOMAKE**

1. Nimi:
2. Edustamanne kunta, alue tai paikallishallintoalue:
3. Maa:
4. Toimi tai poliittinen tehtävä:
5. Edustamanne kunnan, alueen tai paikallishallintoalueen koko *(väkiluku)*:
6. Epäedullisessa asemassa olevien kotitalouksien osuus (prosentteina) edustamallanne alueella sekä niihin kuuluvien lasten osuus (prosentteina):

*(epäedullinen asema = esimerkiksi alhaisempi tulotaso / työttömyys kansallisten indikaattorien pohjalta)*

1. Monikulttuuristen kotitalouksien osuus (prosentteina) edustamallanne alueella:

*(maahanmuuttajataustaiset kotitaloudet)*

**Yleiset toimenpiteet vanhempien/huoltajien köyhyyden torjumiseksi keinona torjua lasten köyhyyttä**

1. Kertokaa edustamallanne alueella toteutetuista yleisistä toimenpiteistä, joilla pyritään tukemaan epäedullisessa asemassa olevia kotitalouksia (esimerkiksi toimeentulotuki, asuminen, terveydenhuollon saatavuus).
2. Kertokaa, onko edustamallanne alueella toteutettu erityisesti vähäosaisia lapsiperheitä koskevia toimenpiteitä.

**Varhaiskasvatus**

1. Osuus (prosentteina) alle 3-vuotiaista lapsista, jotka ovat jonkin varhaiskasvatusohjelman piirissä *(esimerkiksi päiväkodit)*:
2. Osuus (prosentteina) näistä lapsista, jotka ovat seuraavien palvelutyyppien piirissä:
3. Julkiset palvelut *(paikallisviranomaisten suoraan hallinnoimat laitokset tai laitokset, joiden hallinnoinnista vastaa viranomaisten valtuuttama ja julkisilla varoilla tuettava voittoa tavoittelematon yhteisö)*
4. Yksityiset palvelut *(voittoa tavoittelevat laitokset, joka päättävät vapaasti omista maksuistaan, ei julkista rahoitusta)*
5. Hybridijärjestelmä *(yksityiset voittoa tavoittelevat laitokset, jotka saavat julkiselta sektorilta taloudellista tukea joko suoraan tai välillisesti, esimerkiksi perheille annettavien palvelusetelien muodossa)*.
6. Millä keinoin alle 3-vuotiaille lapsille taataan yhdenvertaiset mahdollisuudet päästä varhaiskasvatuksen piiriin *(voitte valita useita vaihtoehtoja)*?
	1. Porrastetut maksut *(vanhempien tulotason mukaan)*
	2. Toimintayksiköiden/palvelujen rakentaminen epäsuotuisassa asemassa oleville alueille *(sinne, missä on epäedullisessa asemassa olevia kotitalouksia)*
	3. Palveluiden maksuttomuus *(epäedullisessa asemassa oleville kotitalouksille tai kaikille kotitalouksille yhden tai useamman vuoden ajan)*
	4. Heikommista lähtökohdista tulevien lasten asettaminen etusijalle varhaiskasvatukseen pääsyssä *(esimerkiksi yksinhuoltajia ja työttömiä tai työtä hakevia vanhempia suosivat pääsyvaatimukset)*
	5. Varhaiskasvatuksen merkitystä koskevan tietoisuuden lisääminen vähäosaisten vanhempien keskuudessa
	6. Muu *(mikä)*
7. Mikä on edustamanne alueen suurin haaste yhdenvertaisen varhaiskasvatukseen pääsyn takaamisessa alle 3-vuotiaille lapsille *(voitte valita useita vaihtoehtoja)*?
	1. Riittävän rahoituksen puuttuminen *(omien varojen ja valtionhallinnolta saatavien avustusten rajallisuus, joka estää tarvittavien rakenteiden luomisen ja/tai perheiden maksettavaksi jäävän osuuden pienentämisen)*
	2. Vaatimukset, jotka vaikeuttavat vähäosaisten perheiden pääsyä palveluiden piiriin *(esimerkiksi vain työssä käyville vanhemmille varatut varhaiskasvatuspaikat, maahanmuuttajataustaisten vanhempien kielivaikeudet, etäisyys palveluista)*
	3. Varhaiskasvatuksen merkitystä koskevan tietoisuuden puute vähäosaisten perheiden keskuudessa
	4. Muu *(mikä)*

**Covid-19-pandemian vaikutukset**

1. Miten covid-19-kriisi on vaikuttanut edustamanne alueen kykyyn tarjota varhaiskasvatuspalveluja alle 3-vuotiaille lapsille *(voitte valita useita vaihtoehtoja)*?
2. Valtionhallinnolta ja omista varoista (paikalliset verot) saatava rahoitus on vähentynyt tai loppunut. / Varhaiskasvatuspalveluja ja -paikkoja on vähennetty.
3. Kysyntä on vähentynyt kotitalouksien talousvaikeuksien ja yleisen työttömyyden kasvun takia.
4. Muu *(mikä)*
5. Millä ratkaisuilla edustamanne alue aikoo ylläpitää/laajentaa alle 3-vuotiaiden varhaiskasvatuspalveluja osana kriisistä elpymistä?

*(Kuvailkaa)*

**Innovatiiviset käytännöt**

1. Onko edustamallanne alueella kehitetty erityisiä innovatiivisia käytäntöjä seuraavilla osa-alueilla?
2. Sen varmistaminen, että taustaltaan monikulttuuriset tai heikommassa sosioekonomisessa asemassa olevat lapset saavat varhaiskasvatuksesta täyden hyödyn: mm. vanhempien osallistuminen lasten koulutukseen, yhteisöjen osallistaminen (kansalaisjärjestöt), varhaiskasvatuksen työntekijöiden koulutus ja oikeudet, osallistavat pedagogiset ohjelmat/käytännöt moninaisuuden hyväksymiseksi, yhteistyö ja solidaarisuus, varhaiskasvatuksen yhdistäminen muihin perheille suunnattuihin sosiaali- ja tukipalveluihin, kuten toimeentulotukeen, aktiivisiin työmarkkinaohjelmiin ja asumiseen
3. Kestävyys: ympäristöystävällinen rakentaminen, kierrätysmateriaalien hyödyntäminen opetuksessa, luomu- ja lähiruoka, ympäristökasvatus jne.
4. Digitalisaatio: uuden teknologian hyödyntäminen opettajien työssä sekä lasten oppimisen ja kehityksen tukemisessa, koulutukset henkilökunnalle, digitaalisten työkalujen käyttö viestinnässä vanhempien kanssa, infrastruktuurien digitalisointi

*(Kuvailkaa niitä osa-alueita, missä käytäntöjä on kehitetty.)*

**Euroopan unionin rooli**

1. Onko Euroopan unioni tukenut pyrkimyksiänne taata alle 3-vuotiaiden lapsille yhdenvertainen pääsy varhaiskasvatuksen piiriin ja/tai kehittänyt ja pannut täytäntöön innovatiivisia käytäntöjä osallisuuden, kestävyyden ja digitalisaation alalla?

*(Kuvailkaa.)*

1. Miten Euroopan unioni voisi tulevaisuudessa tukea edustamanne alueen pyrkimyksiä taata 3-vuotiaille lapsille yhdenvertainen pääsy varhaiskasvatuksen piiriin sekä edistää osallisuutta, kestävyyttä ja digitalisaatiota koskevia innovaatioita alueellanne *(voitte valita useita vaihtoehtoja)*?
2. Osoittamalla EU:n varoja paikallisviranomaisten tukemiseen, jotta kaikille lapsille voidaan taata yhdenvertainen pääsy laadukkaan, osallistavan ja kestävän varhaiskasvatuksen piiriin
3. Tarjoamalla ohjausta/teknistä tukea käytäntöjen kehittämiseen
4. Vaatimalla valtioita tekemään yhteistyötä paikallisviranomaisten kanssa ja suunnittelemaan yhdessä eurooppalaisista rahoitusvälineistä (esimerkiksi Next Generation EU, lapsitakuu) rahoitettavia toimia / tuettavia uudistuksia tasa-arvoisten, osallistavien ja kestävien varhaiskasvatuspalvelujen laajentamiseksi
5. Tarkastelemalla uudelleen EU-ohjausjaksoa ja varmistamalla, että siinä huomioidaan paikallis- ja alueviranomaisten kohtaamat erityiset haasteet (*esimerkiksi indikaattorien tarkistaminen niin, että niihin sisällytetään enemmän paikallistason eriteltyjä tietoja, paikallisviranomaisten suora kuuleminen*)
6. Järjestämällä vaihtomahdollisuuksia muiden kuntien/alueiden/maiden/korkeakoulujen kanssa
7. Muu *(mikä)*